Diari Oficial de la Generalitat Valenciana


Sumari del DOGV 1693, del 30-12-1991 (1991/823563)

ORDRE de 13 de desembre de 1991, de la Conselleria d'Obres Publiques, Urbanisme i Transports, per la qual apuja les tarifes dels serveis de transport públic de viatgers en automòbils de turisme, de I9Area de Prestació Conjunta de València.
-----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/12/13/(1)/dof/vci/html**

### Dades del document

Número de DOGV
:   1693

Data del DOGV
:   30-12-1991

Secció del DOGV
:   DISPOSICIONS GENERALS

Número del document
:   1991/823563


Data del document
:   13-12-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 13 de desembre de 1991, de la Conselleria d'Obres Públiques, Urbanisme i Transports, per la qual pugen les tarifes dels serveis de transport públic de viatgers en automòbils de turisme, de l'Area de Prestació Conjunta de València.  
Per Ordre d'aquesta conselleria, de 29 d'abril de 1986, es va establir el règim de tarifes i les seues condicions d'aplicació dels serveis de transport públic de viatgers en automòbils de turisme de l?Area de Prestació Conjunta de València.  
Posteriorment, les tarifes que en l'esmentada ordre s'havien fixat van ser actualitzades successivament, mitjançant les oportunes ordres d'aquesta conselleria.  
Atès l'increment produït en els costos d'explotació dels serveis de transport públic de viatgers en automòbils de turisme, i continuant amb la política tarifària d'adequació progressiva de les tarifes als costos i ingressos reals d'aquests, evitant, així mateix, la distorsió entre l'oferta i la demanda, s'ha estimat la conveniència d'autoritzar una actualització de les actuals tarifes l?Area de Prestació Conjunta de València a l'estructura de costos que hi ha actualment.  
Per tot això, a la vista de les propostes realitzades pel mateix sector, i després de l?informe favorable de la Comissió de Preus de la Generalitat Valenciana adoptat en sessió de 12 de desembre de 1991 i fent ús de les atribucions que em confereix el Decret 65/91 de 15 d'abril, del Consell de la Generalitat Valenciana, i l'article 35.e) de la Llei de Govern Valencià,  
ORDENE:  
Article primer  
Els serveis de transport públic de viatgers en automòbils de turisme de l?Area de Prestació Conjunta de València es regiran en els serveis que es realitzen o transcórreguen en el seu àmbit territorial, independentment del seu origen o destinació, per les següents tarifes, IVA inclòs:  
Baixada de bandera: 120   
Tarifa 1   
Preu per Km recorregut: 62   
Preu per hora d'espera: 1.350   
Tarifa 2   
Preu per Km recorregut: 85   
Preu per hora d'espera: 1.500   
Tarifa 3   
Preu per Km recorregut: 90   
Preu per hora d'espera: 1.700  
Suplement per serveis amb origen a l'aeroport de Manises: 225  
Article segon  
En els dies festius i hores nocturnes entre les 22 hores i les 6 hores de l'endemà, s'aplicarà la tarifa 2 a la zona A i la tarifa 3 a la zona B.  
A l'efecte d'aplicació d'allò que disposa aquest article, tindran la consideració de festius a l?Area de Prestació Conjunta de València, els dies que com a tals hagen estat així declarats per a l'any 1992 per a la ciutat de València, per l?òrgan competent, i també els dies 16, 17 i 18 de març.  
Article tercer  
Els conductors dels vehicles facilitaran als clients canvi fins a les 2.000 pessetes.  
Si el canvi que s'ha de tornar és superior a 2.000 pessetes, el conductor tindrà dret a continuar amb el taxímetre en marxa fins que se li proporcione l?import del servei o un bitllet de 2.000 pessetes.   
Article quart  
En tots els vehicles de l?Area de Prestació Conjunta de València, s'haurà de portar de forma visible per a l?usuari, un exemplar de les tarifes vigents i les seues condicions d'aplicació.  
Article cinquè  
Les tarifes assenyalades en aquesta ordre, s'aplicaran segons les condicions establertes en l?Ordre de 29 d'abril de 1986, de la Conselleria d'Obres Públiques, Urbanisme i Transports, a excepció de les que hagen estat modificades per aquesta ordre.  
Article sisè  
Aquestes tarifes únicament es podran percebre una vegada estiguen introduïdes en el taxímetre, i no es podrà cobrar en cap cas cap complement addicional de l?import que marque el taxímetre, tret, si s'escau, el suplement dels serveis amb origen a l'aeroport i l'excés d'equipatge.  
Article setè  
Si en els sis primers mesos de l'any 1992, la variació conjunta dels components de l'estructura de costos, assegurances, combustible i lubricants, absorbís més del quatre per cent de l'increment que es produeix en aquestes tarifes, es podrà demanar a aquesta conselleria una nova revisió d'aquestes per l'excés d'increment.  
DISPOSICIONS FINALS  
Primera  
Queda derogada l?Ordre de 5 de desembre de 1990, i totes les disposicions de la mateixa o inferior categoria que s'oposen al que disposa aquesta ordre.  
Segona  
Aquesta ordre entrarà en vigor el dia 1 de gener de 1992.  
Queda autoritzada la Direcció General de Transports per a desplegar, interpretar i aplicar aquesta ordre.  
València, 13 de desembre de 1991.  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI